**ТЕХНИЧЕСКА СПЕЦИФИКАЦИЯ**

Настоящата обществена поръчка се възлага в изпълнение на Дейност 5 „Информация и публичност на проекта“ от проект „Доизграждане и реконструкция на водоснабдителната система и канализационни мрежи в обособената територия, обслужвана от „В и К“ ООД, гр. Кърджали, България“, финансиран по Оперативна програма „Околна среда 2014 – 2020“, процедура чрез директно предоставяне на безвъзмездна финансова помощ № BG16M1OP002-1.016 „Изграждане на ВиК инфраструктура”. При изпълнението й, Изпълнителят трябва да следва изцяло мерките и реквизитите на Приложение № 2 „Единен наръчник на бенефициента за прилагане на правилата за информация и комуникация 2014-2020 г.“ към Националната комуникационна стратегия – в случая всички тези, които са приложими за проекти на стойност над 500,000.00 Евро.

Единният наръчник на бенефициента, както и всички лога и изискванията за тяхното използване, могат да бъдат изтеглени от сайта на Структурните фондове в България на следния адрес: <https://www.eufunds.bg/programen-period-2014-2020/natzionalnakomunikatzionna-strategiya>.

Дейностите, предмет на поръчката, включват:

* поставяне на билбордове - 12 бр. (по 2 за всеки от 6-те строителни обекта в обхвата на проекта),
* поставяне на постоянни обяснителни табели след изпълнението на проекта – 6 бр. (по 1 за всеки от 6-те строителни обекта в обхвата на проекта),
* изработване на банери по проекта - 2 бр.;
* организиране и провеждане на публични събития (пресконференции/информационни дни) за представяне на проекта – 2 бр.,
* организиране и провеждане на официални церемонии - 2 бр., за стартиране на строителните дейности и за откриване на завършените обекти,
* изготвяне и публикуване на медийни публикации (по 2 бр. за всяко мероприятие) - минимум 8 бр. \*

\*Заложените в настоящата поръчка медийни публикации са задължителна съпътстваща дейност към всяко от предвидените мероприятия (публични събития и официални церемонии) съгласно Единния наръчник на бенефициента за прилагане на правилата за информация и комуникация 2014-2020 г. В тази връзка, същите не са обособени като отделна дейност, а изискванията към тях са разписани в рамките на дейностите по организиране и провеждане на публични събития и организиране и провеждане на официални церемонии. Броят им е съобразен с броя на планираните събития и изискванията на наръчника за минимум 1 прессъобщение/публикация преди и след всяко мероприятие.

Изброените мерки за информация и комуникация имат за цел информиране на обществеността за получената от ВиК оператора подкрепа от Европейския съюз при реализирането на проекта.

Целта на поръчката е да се постигне качествено и професионално изпълнение на заложените в съответния проект мерки за информация и комуникация пред широката общественост.

Прогнозната стойност на поръчката е 103 374.10 лв. без ДДС или 124 048.92 лв. с ДДС.

Планираната продължителност на изпълнение е до изпълнение на всички дейности съгласно настоящата спецификация, но не по-късно от 31.12.2023 г.

Изпълнителят следва да координира своята работа с екипа за управление на проекта. Възложителят ще предостави план-график за всички необходими мерки и задачи и ще контролира качеството и сроковете за тяхното изпълнение от избрания Изпълнител.

Очаквани резултати:

* Осигурено изпълнение на всички мерки за информация и публичност през целия срок на физическо изпълнение на дейностите по проекта;
* Пълно следване на условията на Приложение № 2 „Единен наръчник на бенефициента за прилагане на правилата за информация и комуникация 2014-2020 г.“ към Националната комуникационна стратегия за проекти на стойност над 500,000.00 Евро.

**В предмета на поръчката е включено изпълнението на следните дейности:**

* **Поставяне на билбордове – 12 броя (по 2 броя за всеки от 6-те** **строителни обекта в обхвата на проекта)**

Дейността включва изработване, доставяне и монтиране на временни билбордове, оповестяващи приноса на ОПОС по време на изпълнението на проекта. На всеки един от шестте строителни обекта, които предстои да бъдат реализирани в рамките на проекта, е предвидено да бъдат поставени по 2 броя билборда, като изработката, доставката и монтажът на всеки от тях е независим един от друг. Изпълнителят изработва дизайн за всеки билборд, който подлежи на одобрение от Възложителя. Всеки от билбордовете следва да бъде изпълнен с цветен дигитален печат и с текстова и визуална информация в съответствие с „Единен на наръчник на бенефициента за прилагане на правилата за информация и комуникация 2014-2020 г.“ като бъде осигурена подходяща конструкция за билборда.

Технически характеристики:

* Минимален размер: 4 х 3 м.;
* Цветност: 4 + 0 с UV устойчиви мастила;
* Материал: устойчив на неблагоприятни атмосферни условия – винил/PVC или др.;
* Изработка на конструкция за монтиране на билборда: метална, самостоятелно стояща;
* Монтаж: на определени от Възложителя места.

Изисквания за визуализация в съответствие с „Единен на наръчник на бенефициента за прилагане на правилата за информация и комуникация 2014-2020 г.“:

На билборда задължително трябва да бъде отбелязан приносът на Европейския съюз и на държавния бюджет и следната текстова и визуална информация:

* емблемата на ЕС и упоменаването „Европейски съюз“;
* наименованието на съфинансиращия фонд;
* общото лого за програмен период 2014-2020 г., със съответното наименование на финансиращата програма;
* наименованието на проекта;
* общата стойност на проекта, както и размера на европейското и националното съфинансиране, представени в български лева;
* начална и крайна дата на изпълнение на проекта.

Наименованието на проекта и главната цел на дейността, емблемата на ЕС, упоменаването „Европейски съюз“ и наименованието на финансиращия фонд трябва да заемат минимум 25% от площта на билборда. Допустимо е на билборда да бъде визуализирано и логото/емблемата/гербът на бенефициента, както и стойността на съфинансирането, осигурено от бенефициента, в случай, че има такова.

Билбордът следва да бъде поставен на подходящо място на или в близост до строителната площадка, където може лесно да се забележи от обществеността. Монтажът трябва да бъде извършен преди официалната церемония „Първа копка“ и/или при стартиране на изпълнението на дейностите по проекта.

Билбордовете се отстраняват не по-късно от три месеца след приключване на работата по проекта и се заменят с постоянни обяснителни табели.

Резултат от дейността: изработен информационен билборд за проекта – общо 12 броя

* **Поставяне на постоянни обяснителни табели след изпълнението на проекта – 6 бр. (по 1 за всеки от 6-те строителни обекта в обхвата на проекта)**

Дейността включва изработване и монтиране на постоянни обяснителни табели за популяризиране приноса на ОПОС след приключването на проекта – общо 6 (шест) броя, по един за всеки от строителните обекти. Предварителният и окончателният дизайн на табелите преди тяхната изработка се съгласува задължително с Възложителя.

Технически характеристики:

* Минимален размер: 50 х 70 см.;
* Цветност: 4 + 0;
* Материал: устойчив на неблагоприятни атмосферни условия – PVC или др.;
* Плоскост, каширана с фолио за външни условия с ламинат мат;
* Дебелина на плоскостта: минимум 3 мм.

Изисквания за визуализация в съответствие с „Единен на наръчник на бенефициента за прилагане на правилата за информация и комуникация 2014-2020 г.“:

За да бъде отбелязан приносът на Европейския съюз и на държавния бюджет, табелите трябва да съдържат същите основни елементи, които са указани по отношение на билбордовете, но без датите за начало и край на проекта, както следва:

* емблемата на ЕС и упоменаването „Европейски съюз“;
* наименованието на съфинансиращия фонд;
* общото лого за програмен период 2014-2020 г., със съответното наименование на финансиращата програма;
* наименованието на проекта;
* общата стойност на проекта, както и размера на европейското и националното съфинансиране, представени в български лева.

Постоянната обяснителна табела трябва да се постави на видно място, достъпно за широката общественост (съобразно размера на сградата или мястото). Монтажът на табелата трябва да се извърши в рамките на една седмица след датата на отстраняване на билборда.

Резултат от дейността: изработени обяснителни табели за проекта – общо 6 броя

* **Изработване на банери по проекта – 2 бр.**

В изпълнение на дейността трябва да бъдат изработени банери с информация за проекта, подходящи за поставяне на земя – общо 2 броя.

Технически характеристики:

* Минимален размер: 80х200 см.
* Материал: винил
* Цветност: 4+0
* Алуминиева roll-up конструкция с телескопична тръба
* Удобен за пренасяне транспортен сак

Изисквания за визуализация в съответствие с „Единен на наръчник на бенефициента за прилагане на правилата за информация и комуникация 2014-2020 г.“:

Дизайнът на банерите следва да съдържа:

* емблемата на ЕС;
* изписването на фразата „Европейски съюз“;
* наименованието на фонда;
* общото лого за програмен период 2014-2020 г., със съответното наименование на финансиращата програма;
* наименованието на проекта;
* стойността на проекта (включително европейското финансиране и съфинансирането) в български лева.

Резултат от дейността: изработени банери по проекта – общо 2 броя

* **Организиране и провеждане на публични събития (пресконференции/информационни дни) за представяне на проекта – общо 2 бр.**

Предвижда се организиране и провеждане на 2 (две) публични събития, които следва да бъдат реализирани в началото и в края на проекта в гр. Кърджали и всяко ще бъде отделно възложено с писмо на Възложителя. Първото събитие ще се проведе при стартиране на проекта, а следващото ще бъде организирано при приключване на проекта, за отчитане на резултатите пред обществеността.

В рамките на началното мероприятие ще бъде официално обявен стартът на проекта, като наред с обобщената информация за инвестицията (принос на ЕС, цели, основни дейности и конкретните стъпки по реализацията на проекта) ще се представи и съществуващото състояние на обектите, преди започване изпълнението на инвестиционните мерки и очакваните резултати, план-график за изпълнение на проектните дейности и др. (информация по преценка на Възложителя).

Официалното приключване на проекта трябва да бъде отразено със събитие, в рамките на което да бъдат оповести резултатите от изпълнението на проекта чрез представяне на изпълнените мерки.

Събитията се провеждат на предварително определени от Възложителя места и след съгласуване на конкретните дати и часове.

Минимални изисквания:

Всяко събитие следва да бъде организирано за минимум 20 участника.

Организацията за всяко събитие включва:

* Осигуряване на подходяща зала за събитието;
* Подготовка на програма/сценарий и презентация (на база информация за проекта, предоставена от Възложителя);
* Изготвяне и изпращане на покани за анонсиране на събитието (заедно с одобрената от Възложителя програма/сценарий) по електронна поща до потенциалните участници по списък, предоставен от Възложителя;
* Осигуряване на водещ/модератор;
* Осигуряване на стандартно техническо оборудване – лаптоп, презентационен екран, мултимедиен проектор);
* Осигуряване на озвучаване (при необходимост);
* Осигуряване на кетъринг - минерална вода, кафе, чай, дребни сладки и соленки за минимум 20 човека;
* Изготвяне на присъствен списък;
* Разполагане на банер и указателни табели за улесняване достъпа на участниците до залата;
* Осигуряване на регистрацията на участниците в началото на събитието
* Фотозаснемане на събитието и осигуряване на минимум 30 бр. снимки;

Всички дейности и материали, свързани с подготовката и провеждането на всяко от събитията, се съгласуват предварително с Възложителя.

Изисквания за информираност и визуализация в съответствие с „Единен на наръчник на бенефициента за прилагане на правилата за информация и комуникация 2014-2020 г.“:

Публичните събития трябва да бъдат предварително анонсирани по подходящ начин чрез разпространение на прессъобщение до средствата за масово осведомяване и/или публикуване на рекламно-информационно каре в регионална печатна медия. Предварителна информация за събитието трябва да се публикува и на интернет-страницата на бенефициента.

На подходящо място трябва да бъде поставен поне един от изработените в рамките на настоящата поръчка банери, който да информира за наименованието на проекта, общия бюджет, стойността на помощта от ЕС чрез съответния фонд и съфинансирането от държавния бюджет. Следва да се използва възможността да бъдат поставени знамената на Европейския съюз и на Република България (ако Възложителят разполага с такива).

След приключване на събитието се изготвя и разпространява прессъобщение, в което резюмирано се представя информацията за проекта. Текстът се публикува и на интернет- страницата на бенефициента.

Информация и снимков материал за прессъобщенията се предоставя от Възложителя.

Резултат от дейността: организирани и проведени публични събития по проекта – общо 2 броя; изготвени и разпространени минимум прессъобщения – общо 4 броя (по 2 за всяко събитие)

* **Организиране и провеждане на официални церемонии – общо 2 броя, за стартиране на строителните дейности и за откриване на завършените обекти**

Ще бъдат организирани 2 (две) официални церемонии – „първа копка” или откриване на обекта (1 брой) и „рязане на лента” или приключване на дейностите на обекта (1 брой). Всяка от церемониите ще бъде възложена самостоятелно от възложителя. Церемоните се организират на място, предварително определено от Възложителя и след съгласуване на конкретните дати и часове.

Минимални изисквания:

Всяко събитие следва да бъде организирано за минимум 20 участника.

Организацията за всяко събитие включва:

* Осигуряване и подготовка на подходящ терен за събитието;
* Подготовка на програма/сценарий за церемонията;
* Изготвяне и изпращане на покани за анонсиране на събитието (заедно с одобрената от Възложителя програма/сценарий) по електронна поща до потенциалните участници по списък, предоставен от Възложителя;
* Осигуряване на необходимото техническо оборудване за провеждане на мероприятието;
* Осигуряване на кетъринг - минерална вода, кафе, чай, дребни сладки и соленки за минимум 20 човека;
* Изготвяне на присъствен списък;
* Осигуряване на регистрацията на участниците в началото на събитието;
* Фотозаснемане на събитието и осигуряване на минимум 30 бр. снимки;

Всички дейности и материали, свързани с подготовката и провеждането на всяко от събитията, се съгласуват предварително с Възложителя.

Изисквания за информираност и визуализация в съответствие с „Единен на наръчник на бенефициента за прилагане на правилата за информация и комуникация 2014-2020 г.“:

Подготовката и организацията на церемониите трябва да се извършват по методиката, описана за публични събития.

Същите трябва да бъдат предварително анонсирани по подходящ начин чрез разпространение на прессъобщение до средствата за масово осведомяване и/или публикуване на рекламно-информационно каре в регионална печатна медия. Предварителна информация за събитието трябва да се публикува и на интернет-страницата на бенефициента.

На подходящо място (при възможност, съобразно терена, на който се провежда събитието) трябва да бъде поставен поне един от изработените в рамките на настоящата поръчка банери, който да информира за наименованието на проекта, общия бюджет, стойността на помощта от ЕС чрез съответния фонд и съфинансирането от държавния бюджет. Следва да се използва възможността да бъдат поставени знамената на Европейския съюз и на Република България (ако Възложителят разполага с такива).

След приключване на събитието се изготвя и разпространява прессъобщение, в което резюмирано се представя информацията за проекта. Текстът се публикува и на интернет- страницата на бенефициента.

Информация и снимков материал за прессъобщенията се предоставя от Възложителя.

Резултат от дейността: организирани и проведени официални церемонии за проекта – общо 2 броя; изготвени и разпространени минимум 4 прессъобщения (по 2 за всяко събитие)

Изпълнението на всяка от дейностите или на част/и от нея стартира след получаване на изрично възлагателно писмо от Възложителя, в което се посочва срокът за нейното/тяхното изпълнение, като същият следва да е не по-малко от 30 (тридесет) календарни дни от получаване на писмото от страна на Изпълнителя.

Възложителят при осъществяването на цялостен мониторинг на изпълнението на договора с изпълнител на мерките за информация и комуникация ще бъде подпомаган от експерти от звено за управление на проект „Доизграждане и реконструкция на водоснабдителната система и канализационни мрежи в обособената територия, обслужвана от „В и К“ ООД, гр. Кърджали, България.“, съобразно техните задължения.